Komisjoni otsus,

14. mai 2001,

millega antakse rakendusasutustele üle Bulgaaria Vabariigis ühinemiseelsel perioodil põllumajanduse ja maaelu arendamiseks ettenähtud ühinemiseelsete meetmete toetuse haldamine

(teatavaks tehtud numbri K(2000) 1428 all)

(2001/380/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 21. juuni 1999. aasta määrust (EMÜ) nr 1266/1999 kandidaatriikidele ühinemiseelse strateegia raames antava abi kooskõlastamise ja määruse (EMÜ) nr 3906/89 muutmise kohta, [1] eriti selle artikli 12 lõiget 2;

võttes arvesse komisjoni 7. juuni 2000. aasta määrust (EÜ) nr 2222/2000, millega sätestatakse rahastamiseeskirjad nõukogu määruse (EÜ) nr 1268/1999 (ühenduse toetuse kohta ühinemiseelsetele meetmetele põllumajanduse ja maaelu arendamiseks Kesk- ja Ida-Euroopa taotlejariikides ühinemiseelsel perioodil) kohaldamiseks, [2] eriti selle artikli 3 lõiget 2,

ning arvestades järgmist:

(1) Nõukogu 12. juuni 1999. aasta määruse (EÜ) nr 1268/1999 (ühenduse toetuse kohta ühinemiseelsetele meetmetele põllumajanduse ja maaelu arendamiseks Kesk- ja Ida-Euroopa kandidaatriikides ühinemiseelsel perioodil) [3] artikli 4 lõike 5 kohaselt kiideti 20. oktoobril 2000. aastal Bulgaaria Vabariigi puhul komisjoni otsusega K(2000)3058 (lõppversioon) heaks põllumajanduse ja maaelu arengu programm.

(2) Bulgaaria Vabariigi valitsus ja komisjon on Euroopa Ühenduse nimel tegutsedes 18. detsembril 2000 alla kirjutanud mitmeaastase rahastamislepingu, millega sätestatakse Sapardi programmi rakendamise tehniline, õiguslik ja halduslik raamistik.

(3) Määrusega (EÜ) nr 1266/1999 nähakse ette, et määruse (EÜ) nr 1266/1999 artikli 12 lõikes 1 osutatud eelneva heakskiidu nõudest võib loobuda siseriiklike ja sektorisiseste programmide/projektide juhtimise suutlikkuse, finantskontrolli korra ja riigi rahandusstruktuuride igakordse analüüsi alusel. Määrusega (EÜ) nr 2222/2000 nähakse ette kõnealuse analüüsi läbiviimise üksikasjalikud eeskirjad.

(4) Bulgaaria Vabariigi pädev asutus on volitanud ühelt poolt riikliku põllumajandusfondi rakendama Bulgaaria Vabariigi puhul järgmisi otsusega K(2000)3058 (lõppversioon) heakskiidetud põllumajanduse ja maaelu arengu programmis määratletud meetmeid: "Investeeringud põllumajandusettevõtetesse", "Põllumajandus- ja kalandustoodete töötlemise ja turustamise parandamine" ja "Majandustegevuse arendamine ja mitmekesistamine lisategevusalade ja alternatiivse sissetuleku tagamiseks", ning teiselt poolt Rahandusministeeriumi siseriikliku fondi direktoraati täide viima rahandusalaseid ametiülesandeid Sapardi programmi rakendamise raames.

(5) Komisjon on määruste (EÜ) nr 1266/1999 ja (EÜ) nr 2222/2000 kohaselt analüüsinud siseriiklike ja sektorisiseste programmide/projektide juhtimise suutlikkust, finantskontrolli korda ja riigi rahandusstruktuure ning on teinud kindlaks, et Bulgaaria Vabariik vastab eespool nimetatud meetmete rakendamisel määruse (EÜ) nr 2222/2000 lisa artiklite 4–6 sätetele määruse (EÜ) nr 1266/1999 lisas sätestatud miinimumtingimustel. Siseriiklik põllumajandusfond on rahuldavalt rakendanud järgmised peamised akrediteerimise kriteeriumid: kirjalikud protseduurireeglid, ülesannete lahusus, projektidele ja maksete tegemisele eelnevad kontrollid, raamatupidamiskord, arvutiturve ja siseaudit; Rahandusministeeriumi siseriikliku fondi direktoraat on rahuldavalt rakendanud järgmised peamised akrediteerimise kriteeriumid: kontrolljälg, riigikassa haldamine, rahaliste vahendite vastuvõtmine, väljamaksed riiklikule põllumajandusfondile, arvutiturve ja siseaudit.

(6) Seepärast on asjakohane loobuda määruse (EÜ) nr 1266/1999 artikli 12 lõikes 1 osutatud eelneva heakskiidu nõudest ja anda Bulgaaria Vabariigis riiklikule põllumajandusfondile ja Rahandusministeeriumi siseriikliku fondi direktoraadile volitused toetuse detsentraliseerituks haldamiseks.

(7) Kuna komisjoni poolt tehtavad kontrollimised põhinevad toimival, kuid veel mitte käigusoleval süsteemil on asjakohane volitada Sapardi programmi ajutiselt haldama siseriiklik põllumajandusfond ja Rahandusministeeriumi siseriikliku fondi direktoraat, nii et Sapardi programmi haldamise alalise volituse andmist hakatakse kavandama üksnes pärast seda, kui süsteemi nõuetekohast toimimist on täiendavalt kontrollitud ja kui on rakendatud komisjon soovitusi anda toetuse haldamine üle siseriiklikule põllumajandusfondile ja Rahandusministeeriumi siseriikliku fondi direktoraadile,

ON VASTU VÕTNUD JÄRGMISE OTSUSE:

Artikkel 1

Otsustatakse loobuda komisjoni eelnevast heakskiidust Bulgaaria vabariigi projektide valikule ja tellimistele.

Artikkel 2

Riiklikku põllumajandusfondi (55 Hristo Botev Blvd, 1040 Sofia, Bulgaria) volitatakse ajutiselt haldama Sapardi programmi, et rakendada otsusega K(2000)3058 (lõppversioon) heakskiidetud põllumajanduse ja maaelu arengu programmis määratletud meetmeid: "Investeeringud põllumajandusettevõtetesse", "Põllumajandus- ja kalandustoodete töötlemise ja turustamise parandamine" ja "Majandustegevuse arendamine ja mitmekesistamine lisategevusalade ja alternatiivse sissetuleku tagamiseks" ning Rahandusministeeriumi riikliku fondi direktoraati (102 Radkovski, 1040 Sofia, Bulgaria) volitatakse ajutiselt täide viima rahandusalaseid ametiülesandeid Sapardi programmi rakendamise raames Bulgaaria Vabariigis. Komisjon võib pädeva asutuse taotlusel otsustada pikendada põllumajanduse ja maaelu arengu programmis määratletud meetmete haldamise volitust, kui ta on kindlaks teinud, et asjakohased tingimused on täidetud.

Brüssel, 14. mai 2001

Komisjoni nimel

komisjoni liige

Franz Fischler

[1] EÜT L 161, 26.6.1999, lk 68.

[2] EÜT L 253, 7.10.2000, lk 5.

[3] EÜT L 161, 26.6.1999, lk 87.

--------------------------------------------------